หิวบ่อยทั้งวันทุก2ชม.หิวช่วงดึกเวลาตี1ตี2ตี4นอนยังตื่นมาหิวทำให้นอนไม่หลับเวลาหิวจะมีอาการอ่อนเพลียตัวชาเวียนหัวจะเป็นลม
สวัสดีค่ะ โรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะโดยการดูแลรักษาโรคเบื้องต้นเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น รับประทานให้เป็นเวลาและตรงเวลา 3 มื้อ ร่วมกับการรับประทานยาลดกรดในกระเพาะภายใต้การดูแลของแพทย์ค่ะการหิวมาก หิวบ่อย ไม่ได้เป็นอาการหนึ่งของโรคกระเพาะอาหารอักเสบค่ะ แนะนำสังเกตอาการ หากหิวมาก กินจุ แต่น้ำหนักไม่เพิ่มขึ้น อาจมีโรคอื่นๆเช่นเบาหวานหรือ โรคไทรอยด์ แนะนำพบแพทย์เพื่อตรวจเพิ่มเติม